༄༅། །གྲུབ་པ་མཆོག་གི་དེད་དཔོན་ཆོས་ཀྱི་རྗེ་དབང་ཕྱུག་རབ་བརྟན་
ལ་བསྟོད་པ་ལྷ་རྫས་མེ་ཏོག་གི་ཆུན་པོ་
ཞེས་བྱ་བ་བཞུགས།
83

དཔལ་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་སོགས་བསྟོད་ཚོགས་སྐོར།
རྒྱ་གར་སྐད་དུ། ཤྲཱི་ཙཀྲ་ཤྭ་ར་ན་ཡ་ཀ་ཝ་ར་དྷརྨཱ་སྭཱ་མི་མཧཱ་བཛྲ་དྷ་ར་ཡེ་ན་མཿ བོད་སྐད་དུ།
དཔལ་འཁོར་ལོའི་དབང་ཕྱུག་འདྲེན་མཆོག་ཆོས་ཀྱི་རྗེ་རྡོ་རྗེ་འཆང་ཆེན་པོ་ལ་ཕྱག་འཚལ་ལོ། །སྐུ་
གསུམ་དབང་གནས་ལུགས་མཚན་སྤེལ་བ་དང་སྦྱར་ཏེ་བསྟོད་པ། ཕྱུག་ཁྱབ་བདག་རྡོ་རྗེ་འཆང༌། གཞན་ངོར་
ངུར་སྨྲིག་འཛིན་པའི་ཚུལ་བཟུང་ནས། །སྐལ་བཟང་འགྲོ་ལ་སྐུ་བཞིའི་ས་བོན་མཆོག །རབ་ཏུ་བརྟན་
པར་མཛད་ལ་གསོལ་བ་འདེབས། །སྲིད་ཞིའི་སོ་ཐར་གྱི་བསླབ་པའི་སྒོ་ནས་བསྟོད་པ། ཕུན་ཚོགས་མ་ལུས་
འབྱུང་བའི་གཞི། །བུ་རམ་ཤིང་པའི་ངེས་འབྱུང་ཁྲིམས་ཀྱི་སྒོར། །ལེགས་ཞུགས་གནས་བརྟན་འདུལ་
བ་འཛིན་པའི་རྒྱན། །ཡོངས་འཛིན་དམ་པའི་ཞབས་ལ་གསོལ་བ་འདེབས། །ལྷར་བྱང་སེམས་ཀྱི་བསླབ་
པའི་སྒོ་ནས་བསྟོད་པ། བཅས་སྐྱེ་དགུ་སྲིད་ལས་བསྒྲལ་བའི་ཕྱིར། །རིན་ཆེན་བྱང་ཆུབ་མཆོག་ཏུ་ཐུབས་བསྐྱེད་
ནས། །གཞན་ཕན་སྤྱོད་པ་ནམ་ཡང་མི་ངལ་བའི། །སེམས་དཔའ་ཆེན་པོའི་ཞབས་ལ་གསོལ་བ་
འདེབས། །ཆོས་ཀུན་གསང་སྔགས་ཀྱི་བསླབ་པའི་སྒོ་ནས་བསྟོད་པ་སྤེལ་བ་དང་སྦྱར་བ། ལྷ་དང་སྔགས་དང་ཡེ་
ཤེས་ཀྱིས། །རྣལ་འབྱོར་ཆེན་པོའི་ངང་དུ་དབང་ཕྱུག་ནས། །གང་ཐུགས་དག་པའི་འཁོར་ལོར་རབ་
བརྟན་པས། །རྡོ་རྗེ་འཛིན་པའི་རྒྱལ་ལ་གསོལ་བ་འདེབས། །མཁས་བཙུན་བཟང་པོའི་རྗེ་ཚར་ཆེན་ཡབ་
སྲས་སོགས་ལ་ཐོས་པ་དང་བསྒོམ་པ་མཐར་ཕྱིན་པར་མཛད་པའི་སྒོ་ནས་བསྟོད་པ། ཡོངས་འཛིན་དུ་མ་ལས། །གྲངས་
མེད་གསན་པ་རྒྱ་མཚོའི་མཐར་སོན་ཞིང༌། །རྩེ་གཅིག་བསྒྲུབ་ལ་བརྩོན་པའི་མཛད་པ་ཅན། །སྐྱེས་
ཆེན་དམ་པའི་ཞབས་ལ་གསོལ་བ་འདེབས། །ལྷག་པར་ལྷ་མཆོག་ ལྷག་པའི་ལྷ་རྣམས་ཀྱི་རྗེས་སུ་བཟུང་
བའི་སྐབས་ཀྱི་རྟགས་མཚན་མངོན་དུ་གྱུར་གྱི་སྒོ་ནས་བསྟོད་པ། ཞི་ཁྲོ་རབ་འབྱམས་ཀྱི། །གྲངས་དང་མཚན་མའི་
བསྙེན་པ་མཐར་ཕྱིན་པས། །དབང་དང་རྗེས་གནང་བཀའ་གཏད་གང་སྩལ་ཡང༌། །བྱིན་རླབས་ཟིལ་
ཆེན་ལྡན་པར་གསོལ་བ་འདེབས། །གངས་ཅན་བསྟན་ངེད་རང་ས་སྐྱ་པའི་གདུང་བརྒྱུད་ལ་ཆིག་བརྒྱུད་ཁོ་ནར་
བཞུགས་པའི་ཟབ་ཆོས་རྣམས་ཀྱི་བདག་པོར་བཞུགས་པའི་སྒོ་ནས་བསྟོད་པ། པའི་མངའ་བདག་ས་སྐྱ་པའི། །སྙན་
བརྒྱུད་ཟབ་ལས་ཆེས་ཟབ་གདམས་པ་རྣམས། །ཡོངས་རྫོགས་འཛིན་པ་དེང་སང་ཁྱེད་གཅིག་པུ། །
བསམ་བཞིན་བཀའ་དྲིན་དྲན་ལ་གསོལ་བ་འདེབས། །མདོར་ན་ཁྱོད་ཀྱི་རྣམ་པར་ཐར་པ་མདོར་བསྡུས་
84

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
པའི་སྒོ་ནས་བསྟོད་པ། མཛད་འཕྲིན་ངོ་མཚར་ཆེ། །གང་ལ་བསམ་ཀྱང་སྔོན་བྱོན་གོང་མ་ཡི། །རྣམ་པར་
ཐར་པ་རྣམས་དང་དབྱེར་མེད་པར། །བདག་གིས་ཤེས་ནས་དད་པས་གསོལ་བ་འདེབས། །དེ་ལྟར་
མཆོག་གསུམ་ངོ་བོ་བླ་མ་ལ། །ལུས་ངག་ཡིད་གསུམ་ཡན་ལག་བདུན་པ། གུས་པས་ཕྱག་འཚལ་ཞིང༌། །
ལས་ཉོན་དུག་གསུམ་དང་བྲལ་མཆོད་པ་འབུལ། །ཟག་མེད་སྐུ་གསུམ་མངའ་བས་བཞེས་སུ་གསོལ། །
རབ་ནོངས་སྒོ་གསུམ་སྡིག་རྣམས་སོ་སོར་བཤགས། །རབ་དཀར་རིགས་གསུམ་དགེ་ལ་རྗེས་འཁོར་
འདས་བར་མའི་བསགས་པའི། །ཡི་རང༌། །རབ་མཆོག་ཐེག་གསུམ་ཆོས་འཁོར་བསྐོར་བར་བསྐུལ། །རབ་
མང་ཁམས་གསུམ་མགོན་དུ་རྟག་བཞུགས་གསོལ། །རྣམ་མང་དགེ་ཚོགས་ཀུནྡ་བརྩེགས་པ་ལྟར། །
རྣམ་དཀར་གང་དེའི་བདུད་སྡེ་ཀུན་བཅོམ་སྟེ། །རྣམ་གྲོལ་ཐར་པའི་རྒྱལ་སྲིད་དེར་ཕྱིན་ནས། །རྣམ་
མཁྱེན་སྐུ་བཞིའི་ཁྲི་ལ་དབང་བསྒྱུར་ཤོག །རྡོ་རྗེ་འཆང་དངོས་སྐུ་བཞིའི་དབང་ཕྱུག་ཉིད། །རྡོ་རྗེ་ལྟ་
བུར་བསྐལ་བརྒྱར་ཞབས་བརྟན་ཞིང༌། །རྡོ་རྗེ་ཐེག་པའི་སྙན་བརྒྱུད་ཟབ་མོ་རྣམས། །རྡོ་རྗེའི་སློབ་
མར་མི་ནུབ་རབ་བརྟན་ཤོག །ས་སྐྱའི་ས་སྐྱའི་གདུང་བརྒྱུད་ཁོ་ན་ལས་འོངས་པའི་ཟབ་ཆོས་རྣམས་འཕེལ་བའི་སྨོན་
ལམ། རྗེ་བཙུན་རྣམས་ཀྱི་ཐུགས་ཀྱི་བཅུད། ས་སྐྱའི་གསེར་ཆོས་ཟབ་མོའི་རྒྱུན་འདི་རྣམས། །ས་སྐྱའི་
བསྟན་འཛིན་རྣམས་ལ་ཆེར་འཕེལ་ནས། །ས་སྐྱ་པ་ཡི་བསྟན་པ་རྒྱས་གྱུར་ཅིག །ཅེས་བོད་ཡུལ་བསྟན་
པའི་མངའ་བདག་རྗེ་བཙུན་ས་སྐྱ་པ་ཡབ་སྲས་རྣམས་ཀྱི་སྙན་བརྒྱུད་ཀྱི་བསྟན་པའི་སྲོག་ཤིང་ཆེན་
པོ་གྲུབ་པ་མཆོག་གི་དེད་དཔོན་ཆོས་ཀྱི་རྗེ་དབང་ཕྱུག་རབ་བརྟན་ལ་བསྟོད་པ་ལྷ་རྫས་མེ་ཏོག་གི་
ཆུན་པོ་ཞེས་བྱ་བ་འདི་ཡང་། ཡོངས་འཛིན་དམ་པ་དེ་ཉིད་ལས་ས་སྐྱ་པའི་སྙན་བརྒྱུད་ཀྱི་གདམས་
པ་ཟབ་མོ་དུ་མའི་བཀའ་དྲིན་ནོས་པ། ས་སྐྱ་པ་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་
སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས། གླང་
ལོ་ཟླ་བ་དགུ་བའི་དམར་ཆའི་ཚེས་ལ་བོད་ཀྱི་རྡོ་རྗེ་གདན་དཔལ་ས་སྐྱའི་ལྷ་ཆེན་རིགས་འཛིན་ཕོ་བྲང་
དུ་ཡུད་ཙམ་ཞིག་ལ་སྦྱར་བའོ། །འདི་བགྱིས་དགེ་བས་བསམ་པ་ཐམས་ཅད་ཡིད་བཞིན་དུ་འགྲུབ་
85

དཔལ་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་སོགས་བསྟོད་ཚོགས་སྐོར།
པར་གྱུར་ཅིག །སརྦ་མངྒ་ལཾ།། །།